CELEX: 62017CA0548
Language: sk
Date: 2018-11-29 00:00:00
Title: Vec C-548/17: Rozsudok Súdneho dvora (šiesta komora) z 29. novembra 2018 (návrh na začatie prejudiciálneho konania, ktorý podal Bundesfinanzhof – Nemecko) – Finanzamt Goslar/baumgarten sports & more GmbH (Návrh na začatie prejudiciálneho konania — Dane — Daň z pridanej hodnoty (DPH) — Zdanenie agentov profesionálnych futbalových hráčov — Platenie v podmienených splátkach — Zdaniteľná udalosť, splatnosť a vymáhanie dane)

28.1.2019   
            
            
               SK
            
            
               Úradný vestník Európskej únie
            
            
               C 35/7
            
         
      Rozsudok Súdneho dvora (šiesta komora) z 29. novembra 2018 (návrh na začatie prejudiciálneho konania, ktorý podal Bundesfinanzhof – Nemecko) – Finanzamt Goslar/baumgarten sports & more GmbH
      (Vec C-548/17) (1)
      
      ((Návrh na začatie prejudiciálneho konania - Dane - Daň z pridanej hodnoty (DPH) - Zdanenie agentov profesionálnych futbalových hráčov - Platenie v podmienených splátkach - Zdaniteľná udalosť, splatnosť a vymáhanie dane))
      (2019/C 35/09)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Bundesfinanzhof
      
         Účastníci konania pred vnútroštátnym súdom
      
      
         Žalobca: Finanzamt Goslar
      
         Žalovaná: baumgarten sports & more GmbH
      
         Výrok rozsudku
      
      Článok 63 smernice Rady 2006/112/ES z 28. novembra 2006 o spoločnom systéme dane z pridanej hodnoty v spojení s článkom 64 ods. 1 tejto smernice sa má vykladať v tom zmysle, že bráni záveru, aby zdaniteľná udalosť a splatnosť dane, ktoré sa týkajú služby sprostredkovania profesionálnych futbalových hráčov poskytovaných agentom, akou je služba vo veci samej, za ktorú dochádza k podmieneným splátkovým platbám v priebehu niekoľkých rokov po sprostredkovaní, vznikli k dátumu tohto sprostredkovania.
      
         (1)  Ú. v. EÚ C 437, 18.12.2017.